**Vilasumil** (**Villasumile** en dialecto ancarés ou **Villasumil** oficialmente en castelán) é unha parroquia do concello leonés de Candín, na comarca do Bierzo. Segundo o INE en 2012 tiña 11 habitantes. A parroquia sufriu do mesmo xeito que a zona un proceso de despoboamento. O proceso de perda de habitantes en Vilasumil veuse dando desde o século XVIII, cando segundo Miñano a localidade tiña 161 habitantes. Un século despois segundo o reconto de Madoz, tiña 130 habitantes. En 1920, no censo feito por Mourille, a aldea tiña 119 habitantes. A caída da poboación deuse a partir das décadas de 1950 e 1960, coas emigracións, a bisbarra baleirouse dos habitantes máis novos. O avellantamento, a falta de perspectivas de futuro e o réxime de tenencia da terra e os usos do chan son explicacións para o despoboamento de Vilasumil e outros lugares da zona.

Lingua
------

Vilamil pertence ao ámbito lingüístico galego-berciano e os seus habitantes falan un dialecto do galego chamado ancarés.

Patrimonio
----------

Vilasumil atópase situado nos Ancares. A arquitectura do lugar é a tradicional dos Ancares, casa feitas en cachotaría e como elemento principal: a lousa. A parroquia ten unha pequena igrexa románica, que ten en fronte unha fonte arrodiada de castiñeiros, a cal é considerada como a que dá a auga máis fresca da zona.

Existe un castiñeiro milenario coñecido como *Catín* situada en fronte da igrexa parroquial, e é a principal atracción turística. Outro elemento salientable son as ruínas do antigo xerador eléctrico de Vilasumil, que permitiu á zona ter electricidade de fabricación propia moito antes cás demais parroquias da contorna. Existen tamén os restos da antiga fábrica de cera.

Festas e costumes
-----------------

Do mesmo xeito que no resto do Bierzo, en Vilasumil celébrase no outono o magosto, comendo castañas asadas acompañadas con bagazo e queimada. No inverno, tamén se celebra a matanza do porco durante o Nadal. Ademais, o 20 de marzo é a festa da Nosa Señora e o 25 de maio a festa de San Bernardo.

Notas
-----

1. ↑  "El sangrante caso de Ancares (acerca de la falsificación y del expolio de la toponimia leonesa II)", entrada de blog.
2. ↑  INE.
3. ↑  Población de Villasumil Arquivado 19 de setembro de 2019 en Wayback Machine..
4. ↑  José Ignacio González Ramos, Joaquín González Vecín (1991). "El proceso de desarticulación de las bases económicas tradicionales y sus posibles alternativas en los Ancares Leoneses". *Polígonos: Revista de geografía* (1): 41–66. ISSN 1132-1202. Consultado o 19 de xullo de 2013.
5. ↑  Ricardo Carballo Calero, *Gramática del gallego común*, p.120.
6. 1 2  Villasumil Arquivado 05 de febreiro de 2015 en Wayback Machine. na web do concello de Candín.
7. 1 2  Vilasumil (León) Arquivado 28 de maio de 2013 en Wayback Machine. pueblos-espana.org.

Véxase tamén
------------

### Outros artigos

* Candín
* Serra dos Ancares
* O Bierzo

---

|  |  |
| --- | --- |
| Falta algunha imaxe que ilustre o artigo |  **Este artigo non contén imaxes.** Pode axudar cargando imaxes, na Galipedia ou na Wikimedia Commons, relacionadas co contido do artigo, ou incluíndo unha xa existente. Debe ter en conta as políticas de uso de imaxes e o respecto polos dereitos de autoría. |

---